Viljandi JK Tulevik

Viljandi JK Tulevik on 1912. aastal Viljandis asutatud jalgpalliklubi. Kodustaadion on Viljandi linnastaadion, mis mahutab 1068 pealtvaatajat.

Ajalugu
Algusaastad
Viljandi Tuleviku põhikiri kinnitati 9. juunil 1912.Eesti Spordi Biograafiline Leksikon Klubi asutamise päevaks loetakse 23. septembrit 1912.Tulevik tähistab juubelit

Tuleviku spordiseltsis hakati jalgpalli mängima 1913. aastal, mil eestvedajatel õnnestus harjutusväljakuks kaubelda mõisale kuulunud järveäärne koplipealne, seesama maatükk, millel asub praegu Viljandi linnastaadion. Järjepidevam pallimäng läks lahti alles pärast vabadussõja lõppu, 1920. aastal. Esimeseks sihipäraselt treeninud ja võistelnud meeskonnaks oli Viljandi Spordiringi oma. 1926. aastal võitis Kaitseliidu Sakalamaa maleva spordiklubi esindus Kesk-Eesti ringkonna meistritiitli, mis oli Eesti esimesel omariiklusperioodil Viljandi suurim saavutus. Vahepeal peamiselt raskejõustikku viljelenud (ning seetõttu kooliõpilastele koguni keelatud olnud!) Tuleviku spordiseltsi juures tegutses jalgpallimeeskond jälle alates 1927. aastast. Esimene märkimisväärne edu saabus 1937. aastal, kui esindus sai Kesk-Eesti ringkonna B-klassis esikoha. 1933. aastal moodustati senise Viljandi Kaitseliidu Spordiklubi asemele Viljandi Jalgpalliklubi, kes pakkus Tulevikule konkurentsi. Esimese Eesti vabariigi aastail ei jõudnud tollase Eesti jalgpallipüramiidi tippu – liiduklassi – ükski Viljandi võistkond. Selle tarvis olnuks vaja moodustada korralik esindusmeeskond, kuid kohalike klubide omavaheline kemplemine muutis selle võimatuks.

Nõukogude aeg
Nõukogude korra saabudes (1940) likvideeriti Eestis peaaegu päevapealt kõik senised spordiseltsid, sealhulgas Viljandi Tulevik. 1947. aastal moodustati Viljandi Dünamo, mis jõudis järgmisel aastal esimese Viljandi klubina Eesti jalgpalli kõrgeimasse seltskonda, kus pidas vastu neli hooaega, parimaks jäi 1949. aastal saavutatud 4. koht.
1945. aastal asutatud Viljandi Spartak mängis Eesti meistrivõistluste kõrgeimas grupis seitse hooaega (1952–1958), võitis 1954. ja 1955. aastal pronksi ning 1956. aastal hõbeda. 1957. aastal triumfeeris Spartak Eesti karikavõistlustel. See tulemus ongi jäänud Viljandi täiskasvanute jalgpalli seni ainsaks suurvõiduks. 1959–1962 esindasid Viljandit Eesti meistrivõistluste tugevaimas liigas suurema sportliku eduta ükshaaval Kalev, Jõud ja SAM.
Järgnenud kümnendil võistlesid Viljandi esindused Viljandi Kalevi, Jõu ning Bussi- ja Taksopargi nime all meistrivõistluste 2. ja 3. liigas. Viljandi jalgpalli uus tõus algas 1977. aastal, kui moodustati linnameeskond. 1981. aastal mängis see juba Eesti jalgpalli kõrgeimas seltskonnas ning suutis paarist lühiajalisest väljakukkumisest hoolimata püsida seal kogu kümnendi. Meeskonna parimaks saavutuseks jäi 1990. aastal saavutatud 6. koht.

Tuleviku taasasutamine
1992. aastal nimetati senine Viljandi Linnameeskond kõigepealt ümber Viljandi JK-ks, ning seejärel sama aasta teises pooles JK Tulevikuks. 1991–1993 mängis see meistriliigas ning hooaegadel 1993/94 kuni 1996/97 esiliigas. Enne 1997/98. hooaega (mis oli ühtlasi seni viimane "talihooaeg" Eesti jalgpallis) muutus Tulevik osaks Tallinna FC Flora süsteemist ning sai skeemitamise tulemusel endale Tallinna JK Vallist vakantseks jäänud koha meistriliigas ja peaaegu terve koosseisu jagu mängijaid Lelle SK-lt.

Tuleviku parim aasta oli 1999., mil meeskond võitis peatreener Tarmo Rüütli käe all meistrivõistlustel hõbemedali, edestades seejuures mõneti sensatsiooniliselt tollast emaklubi FC Florat. 1999. ja 2000. aastal mängis Tulevik end karikavõistluste finaali, ent pidi mõlemal korral tunnistama Maardu FC Levadia paremust. Kolm hooaega järjest (1998–2000) osales Tulevik UEFA karikasarjas (vastasteks FC Sankt-Gallen, Club Brügge ja Napredak Kruševac), kordagi avaringist edasi pääsemata.

2003. aastast muutus seni täisprofessionaalne meeskond poolprofessionaalseks ning kolis elama ja treenima Tallinna. 2007. aasta kevadel mängis üksnes oma linna poistest koosnev Tuleviku duubel end Eesti karikavõistluste poolfinaali, ent pidi seal tunnistama Narva Transi paremust.

Tuleviku iseseisvumine ja tõus
14 hooaega järjest meistriliigas püsinud Tulevik likvideeriti senisel kujul 2011. aasta alguses. Tema koha võttis meistriliigas üle seetarvis loodud Flora tütarklubi FC Viljandi, mille rivistusse ei kuulunud peaaegu ühtegi viljandlast. See klubi eksisteeris vaid kaks hooaega, saavutades meistriliigas vastavalt 8. ja 7. koha. Selle käigu tulemusena Tulevik iseseisvus ja hakkas 2011. aastal mängima üksnes kohalikest mängijatest koosneva koosseisuga Eesti meistrivõistluste 2. liigas.Viljandi Tulevik antakse kohalike kätte Peasponsori Bestra toetusel ning Raiko Mutle ja Rain Tölpuse eestvedamisel tõusis meeskond pärast kahte hooaega esiliigasse ning sealt omakorda kaks hooaega hiljem üleminekumängude kaudu meistriliigasse.

Alates 2013. aastast on meeskonna peatreener Aivar Lillevere, kes täitis samu kohuseid ka hooaegadel 2000 ning 2003–2004. Pärast 2017. aasta hooaega teatas Lillevere, et paneb ameti maha.Aivar Lillevere pani Viljandi Tuleviku peatreeneriameti maha soccernet.ee, 15. november 2017

Langus kõrgliigast
2021. aasta detsembris teatas klubi, et loobub kohast Premium liigas. Rahalistel põhjustel otsustati jätkata Esiliigas.Viljandi Tulevik loobub kohast Premium liigas ning siirdub mängima esiliigasse jktulevik.ee, 22. detsember 2021 2022. aasta hooaja eel läksid paremad mängijad laiali erinevatesse kõrgliiga klubidesse, koosseis sisustati peamiselt duubli noortest. Peatreeneriks määrati klubi endine mängija ja kapten Indrek Ilves, kelle juhendamisel saadi liigas 9. koht ja langeti Esiliiga B-sse. 2023. aastal suudeti edasist langust vältida ja saadi 55 punktiga 6. koht.Peatreener Indrek Ilves: eesmärk oli liigasse püsima jääda ja see sai täidetud sakala.postimees.ee, 17. november 2023

Mängijad

Praegune koosseis
Seisuga 22. veebruar 2021






















Duublid
Viljandi JK Tulevik U21 
Viljandi JK Tulevik III
Viljandi JK Tulevik IV

Personal

|-
|
Praegune tehniline personal
AmetNimiPeatreener Indrek IlvesAbitreenerVäravavahtide treener Mati JürissonArstFüsioterapeut Helena Pallon
|

Peatreenerite ajalugu
PeatreenerKarjäär 1992–1993 Sergei Ratnikov1997–1998 Tarmo Rüütli1998–1999 Aivar Lillevere1999–2000 Tarmo Rüütli2000–2002 Aivar Lillevere2003–2004 Marko Lelov2005–2010 Raiko Mutle2011–2012 Aivar Lillevere2013–2017 Marko Kristal2018 Sander Post2018–2020 Jaanus Reital2021 Sander Post2021 Indrek Ilves2022–
|

Presidendid
PresidentAastad Vello Sova1992–1993 Dzintar Klavan1997–2000 Aivar Pohlak2001puudub2002–2005 Aivar Lillevere2006–2010 Raiko Mutle2011–
|}

Saavutused
Meistriliiga
2. koht (1): 1999

Esiliiga
Võitja (1): 2016
3. koht (1): 1994/95

II liiga
2. koht (1): 2012

Evald Tipneri karikas
2. koht (2): 1999, 2000

Eesti Superkarikas
2. koht (1): 2000

Statistika ja loendid
Varasemad liigahooajad ja karikavõistlused

HooaegLiigaKohtSuurim väravaküttKarikasSuperkarikas1992  Meistriliiga 13. 14  9  1  2  6  1629−13  4  Anatoli Logovoi (5)1992/93  Meistriliiga 12. 12  22  3  1  18  2488−64  7  Sten Kaldma (7)Veerandfinaalid1993/94  Esiliiga 8. 11  20  8  3  9  4438+6  19  1/8-finaalid1994/95  Esiliiga 3. 6 10   6   1   3   2710+17    19 Veerandfinaalid1995/96  Esiliiga 6. 8  14   6   0  8   2834−6  19  Kolmas voor1996/97  Esiliiga 5. 8  14    6    2    6    1622−6 20 1/8-finaalid1997/98  Meistriliiga 5. 8  24  8  5  11  3235−3  29  Argo Arbeiter (9)Poolfinaalid1998  Meistriliiga 5. 8  14  5  3  6  1525−10  18  Teet Allas (4)1999  Meistriliiga 2. 8  28  16  5  7  5734+23  53  Dmitri Ustritski (16)Finalistid2000  Meistriliiga 4. 8  28  12  9  7  4534+11  45  Marius Dovydenas (12)FinalistidFinalistid2001  Meistriliiga 5. 8  28  11  6  11  4137+4  39 Dmitri Ustritski (16)Veerandfinaalid2002  Meistriliiga 5. 8  28  10  6  12  5152−1  36  Vjatšeslav Zahovaiko (20)Veerandfinaalid2003  Meistriliiga 5. 8  28  8  6  14  4456−12  30  Enver Jääger (11)Veerandfinaalid2004  Meistriliiga 6. 8  28  6  7  15  3053−23  25  Dmitri Ustritski (11)1/8-finaalid2005  Meistriliiga 5. 10  36  12  11  13  4648−2  47  Dmitri Ustritski (13)Veerandfinaalid2006  Meistriliiga 9. 10  36  5  5  26  2974−45  20  Janek Kalda (7)1/8-finaalid2007  Meistriliiga 7. 10  36  11  4  21  4380−37  37  Aleksander Saharov (8)1/16-finaalid2008  Meistriliiga 6. 10  36  9  4  23  3174−43  31 Jüri Jevdokimov ja Markko Kudu (7)1/16 finaalid2009  Meistriliiga 6. 10  36  15  6  15  5549+6  51 Jüri Jevdokimov (14)1/8 finaalid2010  Meistriliiga 7. 10  36  8  5  23  3362−29  29  Aleksandr Kulatšenko (8)1/16 finaalid2011  II liiga lõuna/lääs 4. 14  26  17  3  6  8542+43  54  Rasmus Luhakooder (23)1/16 finaalid2012  II liiga lõuna/lääs 2. 14  26  17  5  4  10032 +69  56  Rasmus Luhakooder (23) 1/64 finaalid2013  Esiliiga 8. 10  36  12  10  14  4657 −11 46 Rasmus Luhakooder (8)1/32 finaalid2014  Esiliiga 5. 10  36  14  9  13  5351 +2 51 Rainer Peips (10)1/16-finaalid2015  Premium liiga 10. 10  36  6  4  26  3575 −40 22 Joonas Tamm (9)1/64-finaalid2016  Esiliiga 1. 10  36  28  5  3  10638 +68 89 Kristen Kähr (22)1/8-finaalid2017  Premium liiga 8. 10  36  8  4  24  3495 −61 28 Herol Riiberg (6)Veerandfinaalid2018Premium liiga7.1036852337100−6329Rainer Peips (8)Veerandfinaalid2019Premium liiga7.103677223775 -3828Kaimar Saag (13)1/64-finaalid2020Premium liiga6.102894153046 -1631Pavel Marin (9)1/8-finaalid2021Premium liiga8.103093183962 -2330 Kaimar Saag (11)Poolfinaalid2022Esiliiga9.1036652528102 -7423 Edvin Tapfer (5)1/8-finaalid2023Esiliiga B6.1036167135855 +355 Kristen Kähr (10)1/8-finaalid

Euroopa
 Hooaeg Võistlus Voor Vastane Kodus Võõrsil Kokku1998UEFA Intertoto KarikasEsimene ring FC St. Gallen1 : 62 : 33 : 91999/00UEFA KarikasKvalifikatsiooniring Club Brugge0 : 30 : 20 : 52000/01UEFA KarikasKvalifikatsiooniring Kruševaci FK Napredak1 : 11 : 52 : 6

Vaata ka
Eesti jalgpalliklubide loend
FC Bestra

Viited

Välislingid
Koduleht

Kategooria:Viljandi maakonna jalgpalliklubid